झापाली युवा गायक राजु दंगालले गाएको यो गीतले यतिवेला नेपाली संगीत बजारमा राम्रो स्थान ओगट्न सफल भएको छ । उनले गाएका गीतहरु धेरै क्याम्पसे ठिटा ठिटीहरुका मुखमा गुञ्जिने मात्र हैन मोबाइलको रिङ ब्याक टोनमार्फत अरु धेरै फोनकर्ताले पनि सुन्न पाउने गरेका छन् । प्रबेशिका परीक्षा दिएपछि फूसर्दिला बनेपछि संगीततिर ढल्किएको ताउँछन् ।यही क्रममा उनले कैयौं दिनसम्म कोठाको ढोका थुनेर गायनको अभयास पनि गरे ।’ त्यसपछि आत्मबिश्वास संगालेर स्टेजमा निस्किएको हुँ’ । राजुले सुनाए – ‘स्टेजमा श्रोता र दर्शकले दिएको ताली र वाहवाहीले मलाई यो क्षेत्रमा डेगिलो बन्न प्रेरणा मिल्यो ।’
उनले हजारौं दर्शक जम्मा हुने उनकै घर छिमेकको माइमेला, पथरी र बिराटनगरका स्टेजमा अग्रज कलाकारका गीतमा स्वर दिएपछि उनी साँच्चिकै श्रोताले रुचाइएका गायकमा दरिए । दंगालका छिमेकी सञ्चारकर्मी बिनोद सापकोटाका अनुसार गीतार र हारमुनियम जस्ता बाजामा सानैदेखि रमाउने राजुले गायक र संगितकार बन्ने लक्षण बालकालमै देखाएका थिए ।
अध्ययन बढाउँदै लैजाँदा उनको उमेर पनि तन्नेरी हुँदै गयो ।तन्नेरी उमेरमा आउने भावनालाई उनले गीतलाई लयमा संगाल्दै गए ।’झण्डै डेढ बर्ष्भित्र सातवटा गीत तयार गरें’ लामो कपाल मिलाउदै राजुले भने – ‘गीत तयार गरेपछि एल्बम निकाल्ने कुराको निधो गरेको हुँ ।’ ती गीतहरुमा संगीत राजुले आफैं भरे । एल्बमको नाम राखे ‘मी एलोन फर यू’ अर्थात् तिम्रो लागि म एक्लै ।
एल्बमको नामले नै तन्नेरी तरुनीहरु तानिएकोले उनका फ्यानहरु प्रशश्तै निस्किए । राजुको एल्बममा रहेको माथि उल्लेखित गीत दुइ महिना अघि सम्ममा ९४ हजार मोबाइल प्रयोगकर्ताले डाउनलोड गरेको राजुले बताए । काठमाडौं
पहिलो दोस्रो एल्बमको रेस्पोन्सबाट हौसिएका राजुले तेस्रो एलबमको तयारी गरिरहेका छन् । किशोर किशोरी केन्द्रित तीनवटा गीत तयारी गरिसकेको उनले बताए । स्नातक दोस्रो बर्ष पढ्दै गरेका सतासीधाम ७का राजु दंगाल सांगितिक बजारमा आफ्नो वेग्लै परिचय बनाउन सफल होउन्, उनको सफलताको हार्दिक शुभकामना ।
एउटा तीतो यथार्थ के छ भने नेपाली समाजमा फिल्मलाई अझ गम्भीर रुपमा लिइदैन । हल्का र टाइमपास जस्तो मात्र ठानिन्छ । प्रगतीतर्फ उन्मुख भए पनि कलाकर्मीलाई हेर्ने दृष्टिकोण अझ साँघुरो छ । र, यो सम्मानभावलाई अझ चुचुरोमा पुराउँदै फिल्म उद्योगप्रति सबैले सम्मान गर्ने माहौल सिर्जना गर्नु दायित्व पत्रकारिताको पनि हो । हामीले यसलाई अनुग्रह भन्दा कर्तव्य ठानेका छौं । त्यस्तै, कलाकार र दर्शकबीचको दुरी कम गर्दै फिल्मप्रति अपनत्व भाव विकास गर्न पनि हामी खुलेर लाग्नेछौं ।